**Adóhatósági igazolás kiállítása:**

Az adóhatósági igazolást (adóigazolást) az adóhatóság hatáskörében eljárva az adózásrendjéről szóló 2003. évi XCII. törvény (továbbiakban: Art.) 85/A. §-ban foglaltakat figyelembe véve és tartalommal állítja ki.

Az adóigazolás az Art. 85/A. § (2) bekezdése alapján hatósági bizonyítványnak minősül.

**Az adóhatóságnál az ügyfél, írásban benyújtott kérelmére, azaz Adóhatóságnál rendszeresített kitöltött nyomtatvány benyújtásával indul meg az eljárás.** */Nyomtatvány „nyomtatvány letöltése” címszónál megtalálható/*

**A kérelemnek tartalmaznia kell:**

 - a kérelmező nevét, címét - adóazonosító számát, adószámát - a kiállítandó igazolás fajtáját - az igazolás felhasználási helyét.

**Az általános adóigazolás** tartalmazza az adózónak az adóigazolás kiadásának napján vagy az igazolás kiadása iránti kérelemben megjelölt napon:

* adóhatóságnál fennálló adótartozását vagy annak hiányát,
* a behajthatatlanság címén törölt, de el nem évült adótartozást,
* a kiállítás napjáig előírt valamely adónemre vonatkozó bevallási és adófizetési kötelezettség elmulasztását, ide nem értve azt, ha az adóhatóság által lefolytatott ellenőrzés a mulasztást feltárta, és az adózó a jogerős megállapítások alapján keletkezett fizetési kötelezettségét teljesítette.
* a végrehajtásra vagy visszatartásra átadott köztartozást.

**A nemleges adóigazolás igazolja**, hogy az adózónak az adóigazolás kiállításának napján vagy az igazolás iránti kérelemben megjelölt napon az állami adó- és vámhatóságnál nyilvántartott tartozása, valamint végrehajtásra vagy visszatartásra átadott köztartozása nincs, az adóhatóságnál nyilvántartott adótartozása nincs.

 **Adóigazolás (nemleges adóigazolás) az illetékekről szóló 1990. évi XCIII. törvény XXI. melléklet 4.pontja alapján: „Az adózás rendjéről szóló törvényben meghatározott adóhatósági igazolások illetékmentesek.” Tehát illetékfizetési kötelezettsége adózónak nem keletkezik.**

**Ügyintézési határidő: az Art. 5/A. §(5) foglaltak alapján: a kérelem beérkezésétől számított 6 nap.**

***Kérjük a Tisztelt ügyfeleket, hogy kérelmeik benyújtásakor az ügyintézési határidőre legyenek figyelemmel!!***